Opinjoni tal-Kummissjoni skond l-Artikolu 251 (2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew tal-pożizzjoni komuni tal-Kunsill rigward ta’ proposta għall- regolament tal-Parlament ewropew u tal-Kunsill li joħloq proċedura Ewropea għall-ordni ta’ pagament JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE /* KUMM/2006/0797 finali - COD 2004/0055 */





[pic] | KUMMISSJONI TAL-KOMUNITAJIET EWROPEJ | Brussel 6.12.2006 KUMM(2006) 797 finali 2004/0055 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew tal-pożizzjoni komuni tal-Kunsill rigward ta’ proposta għall- REGOLAMENT TAL-PARLAMENT EWROPEW U TAL-KUNSILL li joħloq proċedura Ewropea għall-ordni ta’ pagament JEM ENDA L-PROPOSTA TAL-KUMMISSJONIb’mod konformi ma’ l-Artikolu 250(2) tat-Trattat KE 2004/0055 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew tal-pożizzjoni komuni tal-Kunsill rigward ta’ proposta għall- REGOLAMENT TAL-PARLAMENT EWROPEW U TAL-KUNSILL li joħloq proċedura Ewropea għall-ordni ta’ pagament 1. Introduzzjoni L-Artikolu 251(2), it-tielet subparagrafu, punt (c) tat-Trattat tal-KE jipprovdi li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Hawn taħt il-Kummissjoni tagħti l-opinjoni tagħha dwar iż-żewġ emendi proposti mill-Parlament. 2. Sfond Fid-19 ta’ Marzu 2004 il-Kummissjoni adottat proposta għal Regolament tal-Parlament Ewropew u tal-Kunsill li joħloq proċedura Ewropea għall-ordni ta’ pagament[1]. Il-proposta kienet trażmessa lill-Parlament u l-Kunsill fid-19 ta' Marzu 2004. Fid-9 ta’ Frar 2005, il-Kumitat Ekonomiku u Soċjali ħareġ l-Opinjoni tiegħu dwar il-proposta[2]. Il-Parlament Ewropew irrefera l-proposta lill-Kumitat tiegħu dwar l-Affarijiet Legali (responsabbli mir-rapport) u lill-Kumitat tiegħu dwar il-Libertajiet Pubbliċi u d-Drittijiet taċ-Ċittadini (għal opinjoni). Il-Kumitat dwar il-Libertajiet Pubbliċi u d-Drittijiet taċ-Ċittadini adotta l-opinjoni tiegħu fit-13 ta’ Ġunju 2005. Il-Kumitat dwar l-Affarijiet Legali approva r-rapport tiegħu fl-14 ta’ Lulju 2005. Fis-sessjoni plenarja tat-13 ta' Diċembru 2005, il-Parlament Ewropew adotta l-opinjoni tiegħu ma' l-ewwel qari. Il-Kunsill adotta l-pożizzjoni komuni tiegħu fit-30 ta' Ġunju 2006. Il-Kummissjoni adottat il-komunikazzjoni tagħha dwar il-pożizzjoni komuni tal-Kunsill fl-4 ta' Lulju 2007[3]. Il-Parlament Ewropew adotta l-pożizzjoni tiegħu mat-tieni qari fl-25 ta' Ottubru 2006[4]. Din l-opinjoni għandha l-għan li tagħmel żewġ emendi fuq l-abbozz tar-Regolament. 3. L-għan tal-proposta L-irkupru mgħaġġel ta’ djun pendenti li l-ġustifikazzjoni tagħhom ma tkunx f'dubju huwa ta’ l-akbar importanza għall-operaturi ekonomiċi fl-Unjoni Ewropea u għat-tħaddim xieraq tas-suq intern. Qafas legali li ma jiggarantix aċċess lil kreditur għal ħlas mgħaġġel ta' talbiet li ma jkunux ikkontestati jista' jagħti ċertu livell ta' impunità lil debituri li ma jħallsux u b'hekk jagħtihom inċentiv sabiex ma jħallsux intenzjonalment sabiex jieħdu vantaġġ. Pagamenti li jsiru tard huma waħda mir-raġunijiet ewlenin għall-insolvenza li thedded is-sopravivenza ta’ negozji, b’mod partikolari dawk ta’ daqs zgħir u medju, u jirriżultaw f’ħafna telfien ta’ impjiegi. Il-ħtieġa li jinbdew proċedimenti fil-qorti li jieħdu ħafna żmien, li jkunu ineffiċjenti u li jiswew ħafna flus saħansitra għall-ħlas ta’ djun li ma jkunux ikkontestati jiggrava l-effetti ta' ħsara fuq l-ekonomija. Is-sitwazzjoni timplika sfida b’diversi aspetti għas-sistemi ġuridiċi ta’ l-Istati Membri. Saret ħaġa essenzjali li ssir distinzjoni bejn każi li jkunu verament kontroversjali fl-iktar stadju kmieni tal-proċedimenti minn dawk fejn ma tkun teżisti l-ebda tilwima legali reali. Din it-tip ta’ distinzjoni hija meħtieġa, għalkemm mhix kundizzjoni suffiċjenti sabiex isir użu effiċjenti mir-riżorsi limitati allokati lill-qrati. Din tippermettilhom jikkonċentraw fuq it-tilwim kontroversjali u jiddeċiedu dwarhom f’perjodu ta’ żmien raġonevoli. Madankollu, ir-riżultat mixtieq jista’ jintlaħaq biss jekk ikun disponibbli proċediment mgħaġġel u effiċjenti. L-għan ta' din il-proposta hi li tistabbilixxi mekkaniżmu mgħaġġel u effiċjenti għall-irkupru ta' flus mhux ikkontestati madwar l-Unjoni Ewropea. 4. L-opinjoni tal-Kummissjoni dwar l-emendi mill-Parlament Ewropew 4.1. Emendi aċċettati mill-Kummissjoni - Il-Kummissjoni taċċetta l-emenda tal-Parlament Ewropew fil-Formola Standard A li għandha l-għan li tressaq it-twissija dwar l-ilsna mill-linji ta' gwida tal-Formola Standard għan-naħa ta' fuq ta' din il-formola. - Il-Kummissjoni taċċetta wkoll l-emenda tal-Parlament Ewropew ta' l-Artikolu 31 li jikkonċerna t-tħaddim tal-poteri ta' implimentazzjoni u tipprovdi li l-proċedura regolatorja l-ġdida bi skrutinju, kif stabbilit permezz tad-Deċiżjoni tal-Kunsill 2006/512 tat-22 ta' Lulju 2006, li temenda d-Deċiżjoni 1999/468, għandha tapplika. 5. konklużjoni Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stabbilit hawn fuq. [1] COM(2004) 173 finali, 19.3.2004 u COM(2004) 173 finali/3 tal-25.5.2004. [2] CESE/2005/133, ĠU C 221, 8.9.2005, p. 77. [3] COM(2006) 374 finali tas-7 ta' Lulju 2006. [4] P6_TA(2006)0440.